b'\n_START_ARTICLE_\nVe\xc4\x8deri Antuna Dobroni\xc4\x87a\n_START_PARAGRAPH_\nDani Antuna Dobroni\xc4\x87a je kulturna manifestacija koja se odr\xc5\xbeava godi\xc5\xa1nje u Jelsi na otoku Hvaru._NEWLINE_Odr\xc5\xbeavaju se od 1993. godine, svake godine od 20. srpnja do 20. kolovoza._NEWLINE_Organizira ju ogranak Matice hrvatske u Jelsi. Mjesto odr\xc5\xbeavanja je trg sv. Ivana u Jelsi i u \xc5\xbeupnoj crkvi Uznesenja Marijina. Na manifestaciji se izvode koncerti komorne glazbe, a osim njih, na programu su literarni programi, predstavljanje knjiga, folklorni, glazbeno-scenski i dramski sadr\xc5\xbeaji._NEWLINE_Manifestacija se zove po hrvatskom skladatelju Antunu Dobroni\xc4\x87u, \xc4\x8dijim je djelima i posve\xc4\x87ena. Osim Dobroni\xc4\x87evih djela, na ovim se danima izvode i djela inih hrvatskih skladatelja. Glazbeno-dramski program daje veliko mjesto amaterizmu, a literarni program osobito njeguje \xc4\x8dakavsko pjesni\xc5\xa1tvo otoka Hvara.'